Temeljem članka 21. stavak 1. i 2. i članka 24. stavak 1. Zakona o sustavu civilne zaštite (»Narodne novine« broj 82/15), članka 6. i 10. Pravilnika o mobilizaciji i djelovanju operativnih snaga zaštite i spašavanja (»Narodne novine« broj 40/08 i 44/08) i članka 48. Statuta Općine Ivanska (Službeni vjesnik br. 1/13 i 11/13) , načelnik Općine Ivanska, dana 01. prosinca 2015. godine donosi

**ODLUKU  
o osnivanju i imenovanju   
Stožera civilne zaštite općine Ivanska**

Članak 1.

Stožer civilne zaštite je stručno, operativno i koordinativno tijelo koje se osniva za provođenje mjera i aktivnosti civilne zaštite u velikim nesrećama i katastrofama.

Članak 2.

Za članove Stožera civilne zaštite Općine Ivanska imenuju se:

1. Mavrin Željko , zamjenik načelnika, načelnik stožera
2. Miroslav Trgovac, potpredsjednik Općinskog vijeća, zamjenik načelnika stožera
3. Josip Barilarić, predstavnik PU PP Čazma, član
4. Dario Milardović , zapovjednik VZO Ivanska, član
5. Darko Grgić. Zamjenik zapovjednika VZO Ivanska, član
6. Jadranka dr. Ladović-Vučnik, predstavnik doma zdravlja Čazma –ambulanta Ivanska , član
7. Danko Stavinoha , voditelj odjela za preventivne i planske poslove PUZS Bjelovar , član
8. Ivica Capan, predstavnik Veterinarske stanice Čazma - ambulanta Ivanska, član
9. Marijan Jambrušić , v.d. direktor Ivankom j.d.o.o. Ivanska , član

Članak 3.

Stožer civilne zaštite Općine Ivanska obavlja zadaće koje se odnose na prikupljanje i obradu informacija ranog upozoravanja o mogućnosti nastanka velike nesreće i katastrofe, razvija plan djelovanja sustava civilne zaštite na svom području, upravlja reagiranjem sustava civilne zaštite, obavlja poslove informiranja javnosti i predlaže donošenja odluke o prestanku provođenja mjera i aktivnosti u sustavu civilne zaštite.

Članak 4.

Jedinstveni upravni odjel Općine Ivanska obavlja administrativne i tehničke poslove za potrebe Stožera civilne zaštite Općine Ivanska.

Članak 5.

Stupanjem na snagu ove Odluke prestaje važiti Odluka o osnivanju i imenovanju Stožera zaštite i spašavanja (Službeni vjesnik br.08/13)

Članak 6.

Odluka stupa na snagu danom donošenja, a objavit će se u Službenom vjesniku Općine

Ivanska .

BJELOVARSKO-BILOGORSKA ŽUPANIJA

OPĆINA IVANSKA

OPĆINSKI NAČELNIK

Klasa: 810-01/15-01/6

Urbro:2110/02-02-15-1

Ivanska , 01. prosinca 2015.

NAČELNIK:

mr.sc. Josip Bartolčić, dipl. ing. v.r.